খালেদার রায় নিয়ে আওয়ামী লীগের কর্মসূচির প্রয়োজন নেই : ওবায়দুল কাদের - ক্রাইম রিপোর্টার ২৪.কম
খালেদার রায় নিয়ে আওয়ামী লীগের কর্মসূচির প্রয়োজন নেই : ওবায়দুল কাদের
আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, বিএনপি নেত্রী বেগম খালেদা জিয়ার দুর্নীতি মামলার রায় নিয়ে আওয়ামী লীগের কোনো কর্মসূচির প্রয়োজন নেই।খবর ক্রাইম রিপোর্টার ২৪.কমের।
আজ রবিবার বিকেলে রাজধানীর বঙ্গবন্ধু এভিনিউয়ের দলীয় কার্যালয়ের সামনে ঢাকা মহানগর দক্ষিণ আওয়ামী যুবলীগের উদ্যোগে বিএনপির সন্ত্রাস, নৈরাজ্য ও জঙ্গিবাদী রাজনীতির প্রতিবাদে আয়োজিত এক সমাবেশে প্রধান অতিথির বক্তব্যে তিনি এ কথা বলেন।
সেতুমন্ত্রী বলেন, আগামী ৮ ফেব্রুয়ারি আদালত বেগম খালেদা জিয়ার দুর্নীতি মামলার রায় দেবে। এ রায়কে কেন্দ্র করে বিএনপি মাঠ গরম করার চেষ্টা করছে। কিন্তু আমরা বিএনপির ফাঁদে পা দেব না।
তিনি আরো বলেন, ‘আমরা কারো সঙ্গে কোনো পাল্টা কর্মসূচি দেব না। কারণ প্রধানমন্ত্রী শেখ হাসিনার নেতৃত্বে দেশ পরিচালনা করছি। আমরা ঠাণ্ডা মাথায় যে কোনো পরিস্থিতি মোকাবেলা করব।’
ওবায়দুল কাদের বলেন, বেগম খালেদা জিয়ার দুর্নীতি মামলার রায় নিয়ে নৈরাজ্য সৃষ্টি করতে চাইলে জনগণের নিরাপত্তায় আইন-শৃঙ্খলা রক্ষাকারী বাহিনী যা যা করার দরকার তাই করবে।
দলীয় নেতা-কর্মীদের উদ্দেশে আওয়ামী লীগের এই নেতা বলেন, ‘আপনারা বিএনপির উস্কানির ফাঁদে পা দেবেন না। জনগণের নিরাপত্তা ও জান-মাল রক্ষায় যা করার দরকার আইন-শৃঙ্খলা রক্ষাকারী বাহিনী তা করবে।’
তিনি আরো বলেন, ‘আমরা কোন উস্কানি দেব না। বিএনপির বিশৃঙ্খলা সৃষ্টির বিষয়ে আমাদের ভাবার দরকার নেই। কারণ, তারা নৈরাজ্যকর পরিবেশ তৈরির চেষ্টা করলে তারা যেমন কুকুর তেমন মুগুর খাবে।’
ওবায়দুল কাদের বলেন, আমরা বেগম খালেদা জিয়ার দুর্নীতি মামলার রায় নিয়ে সতর্ক থাকব। আইন-শৃঙ্খলা রক্ষাকারী বাহিনী যে কোনো উদ্ভূত পরিস্থিতি মোকাবেলায় প্রয়োজনীয় ব্যবস্থা নেবে।
বিএনপির দলীয় গঠনতন্ত্র পরিবর্তনের কথা উল্লেখ করে তিনি বলেন, বিএনপি তাদের দলীয় গঠনতন্ত্র পরিবর্তন করে দুর্নীতি মামলায় আদালতের সাজা দেওয়ার আগেই বেগম খালেদা জিয়াকে দোষী সাব্যস্ত করেছে।
দুর্নীতি মামলায় খালেদা জিয়া দণ্ডিত হওয়ার ভয় থেকেই বিএনপি তাদের গঠনতন্ত্র পরিবর্তন করেছে উল্লেখ করে সেতুমন্ত্রী আরো বলেন, বিএনপির গঠনতন্ত্রের ৭ ধারা পরিবর্তন করায় আদালতে দণ্ডিত, উম্মাদ, দেউলিয়া, দুর্নীতিগ্রস্ত ও কুখ্যাত কোন লোকের সদস্য পদ লাভের ক্ষেত্রে বাধা রইল না।
ঢাকা দক্ষিণ যুবলীগের সভাপতি ইসমাইল হোসেন চৌধুরী সম্রাটের সভাপতিত্বে অনুষ্ঠিত সমাবেশে বিশেষ অতিথি হিসেবে বক্তব্য রাখেন আওয়ামী যুবলীগের চেয়ারম্যান মোহাম্মদ ওমর ফারুক চৌধুরী, ঢাকা দক্ষিণ সিটি কর্পোরেশনের মেয়র সাঈদ খোকন ও আওয়ামী যুবলীগের সাধারণ সম্পাদক মো. হারুনুর রশিদ। এতে অন্যান্যর মধ্যে বক্তব্য রাখেন আওয়ামী যুবলীগের প্রেসিডিয়াম মেম্বার মাহবুবুর রহমান হিরণ, মো. ফারুক হোসেন, মুজিবুর রহমান চৌধুরী ও যুগ্ম-সাধারণ সম্পাদক মহিউদ্দিন আহমেদ মহি।
http://crimereporter24.com/%e0%a6%96%e0%a6%be%e0%a6%b2%e0%a7%87%e0%a6%a6%e0%a6%be%e0%a6%b0-%e0%a6%b0%e0%a6%be%e0%a7%9f-%e0%a6%a8%e0%a6%bf%e0%a7%9f%e0%a7%87-%e0%a6%86%e0%a6%93%e0%a7%9f%e0%a6%be%e0%a6%ae%e0%a7%80-%e0%a6%b2/http://crimereporter24.com/wp-content/uploads/2018/02/86.jpghttp://crimereporter24.com/wp-content/uploads/2018/02/86-300x300.jpg ২০১৮-০২-০৪T২১:৫৩:২৫+০০:০০ জান্নাতুল ফেরদৌস মেহরিনজাতীয়
বিশেষ প্রতিবেদক । আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, বিএনপি নেত্রী বেগম খালেদা জিয়ার দুর্নীতি মামলার রায় নিয়ে আওয়ামী লীগের কোনো কর্মসূচির প্রয়োজন নেই।খবর ক্রাইম রিপোর্টার ২৪.কমের। আজ রবিবার বিকেলে রাজধানীর বঙ্গবন্ধু এভিনিউয়ের দলীয় কার্যালয়ের সামনে ঢাকা মহানগর দক্ষিণ আওয়ামী যুবলীগের উদ্যোগে বিএনপির সন্ত্রাস,...
«পরের খবর কোচিং বাণিজ্য: রাজধানীর ৭২ শিক্ষককে কারণ দর্শানোর নির্দেশ
১০ টাকার বিরিয়ানি নিয়ে কেন হইচই? আগের খবর»